Source: https://www.jogiforum.hu/hirek/archivum/2018-12
Timestamp: 2020-01-23 22:15:51+00:00

Document:
Szívvel-lélekkel - Karácsonyi bejgli a börtönből - Fogvatartottak sütik az állami gondozott gyermekek ünnepi süteményét - kisfilm
A büntetés-végrehajtási szervezet 2018. december 21-én a Szociális és Gyermekvédelmi Főigazgatóság fővárosi intézményeiben gondozott gyermekeknek átadta azt a 600 darab karácsonyi bejglit, amiket a fogvatartottak saját kezűleg, szívvel-lélekkel készítettek el nekik.
312 óra közérdekű munka a Nemzet Lobogója tartórúdjának megrongálásáért - A PKKB gyorsított eljárásban hozott ítéletet
A Pesti Központi Kerületi Bíróság 2018. december 21-én bíróság elé állítás során 312 óra fizikai munkakörben végzendő közérdekű munka büntetésre ítélte azt a férfit, aki a Kossuth téri tüntetés során festékszóró spray-vel fújta le a Nemzet Lobogójának tartórúdját.
Húsz éves a Nemzeti Nyomozó Iroda Célkörözési Alosztálya - Eddig több mint 500 veszélyes bűnözőt kerítettek kézre
Fennállásának 20 éve alatt több mint 500 veszélyes bűnözőt sikerült elfognia a Nemzeti Nyomozó Iroda (NNI) Célkörözési Alosztálynak - mondta Vajda Péter rendőr százados, az egység vezetője az M1 aktuális csatorna pénteki műsorában.
Mint szobrász a szobrot... - Hogyan születnek a jogszabályok? - A kodifikáció folyamata és alapfogalmai
Új vezető a Budapest Környéki Törvényszék élén - Elnökhelyettesből elnök - Beszélgetés Gerber Tamással
"Az építkezés évei kezdődnek!" - ezt ígéri a Budapest Környéki Törvényszék frissen kinevezett elnöke, Gerber Tamás bíró, aki megbízott elnökhelyettesként kapott megbízást az elnöki tisztség ellátására.
Csalással és sikkasztással gyanúsított ügyvédek - A károsultak gyanútlan, idős vagy szellemileg leépült emberek
Összesen öt ügyvéddel szemben indult eljárás a közelmúltban sikkasztás és csalás gyanújával. Egyikük az ügyvédi letéttel élt vissza, a másik négy idős, vagy szellemileg leépült embereket tévesztettek meg egy ingatlan ügyben.
Több mint 1,5 milliárd eurós kártérítés egy 16 évvel ezelőtti baleset miatt - A spanyol legfelsőbb bíróság döntött a Prestige tankhajó ügyében
56 jogsértés miatt 21 millió forint bírság külföldi teherautósoknak - Az árufuvarozási engedélyeket ellenőrizte z ITM a december eleji akcióban
A több mint 800 külföldi teherautó december eleji ellenérzésénél 56 jogsértés miatt összesen több mint 21 millió forint bírságot szedtek be, vagy szabtak ki a szakemberek - közölte az Innovációs és Technológiai Minisztérium (ITM) szerdán.
Önálló közigazgatási bíróság - Beszélgetés Hajnal Péterrel, a Magyar Közigazgatási Bírák Egyesületének elnökével
"Az egyedi döntések visszahatnak a közigazgatási gyakorlatra. Így a közigazgatási bíróság ellenőrzi az államhatalmat – a jogállamiság erősödik." - magyarázza Hajnal Péter, a Magyar Közigazgatási Bírák Egyesületének elnöke, aki tagja volt az IM szakértői bizottságának, mely a közigazgatási bíráskodás elveit megtárgyalta. Az önálló közigazgatási bíróság létjogosultságáról, új rendszeréről, a legjelentősebb változásokról beszélgettünk.
Megújul a legnagyobb magyar iparjogvédelemi cégcsoport - Az átalakulás nem érinti az ügyfeleket és a folyamatban lévő ügyeket
2018. decemberétől hatékonyságnövelő átalakítások történnek Magyarország legnagyobb iparjogvédelemmel foglalkozó cégcsoportjánál. A Danubia Szabadalmi és Jogi Iroda működése és fókusza, az iparjogvédelem továbbra is elsődleges lesz, ahogy a Danubia IP, az innovációs tanácsadással foglalkozó ágazat is változatlan marad.
Egy tavalyi EU irányelv következtében 2019-től változnak a társasági adó egyes szabályai – így többek között az ún. alultőkésítés miatti kamatlevonásra vonatkozó rendelkezések. Bár az irányelv célja az adóelkerülést célzó nemzetközi struktúrák elleni küzdelem és az adószabályok szigorítása volt, az új kamatlevonási szabályok a hazai vállalkozásoknál inkább kedvezményt fognak jelenteni - foglalja össze a Jalsovszky Ügyvédi Iroda.
A Parlament szerdán alapos vizsgálatot követően javaslattal állt elő a radikalizálódás megállítására, az adatfelhasználhatóság javítására, és a terrorizmus áldozatainak támogatására. Egy kedden megvitatott és szerdán 474 szavazattal, 112 ellenszavazat és 75 tartózkodás mellett elfogadott, nem törvényerejű állásfoglalásban a Parlament többek között az Europol és a Nagyméretű IT-rendszerek Üzemeltetési Igazgatását Végző Európai Ügynökség (eu-LISA) szerepének megerősítését javasolja.
Kijutott a párizsi döntőre és nem is akárhogyan szerepelt a magyar THEMIS csapat az Európai Igazságügyi Képzési Hálózat nemzetközi versenyén. A zsűri elnöke szerint a magyar fogalmazók készítették mindenki közül a legjobb írásbeli előkészítő prezentációt. - A csapattagokat és felkészítőjüket a versenyen szerzett élményeikről meséltek..
Az Országos Bírósági Hivatal (OBH) folyamatosan egyeztet az Igazságügyi Minisztériummal (IM) a keresetlevelek egyszerűsítésének módjáról. Az új keresetlevél nyomtatványokat rendszeresítő rendelet 2019 elején léphet hatályba.
A Kúria számára 2018 az új szabályok, a január elsején hatályba lépett új polgári és új közigazgatási perrendtartás, valamint a július elsejétől hatályos új büntetőeljárási kódex alkalmazásának éve volt - mondta Darák Péter elnök a legfelsőbb bírói testület évzáró sajtótájékoztatóján december 6-dikán Budapesten.
Sikerrel perelt az ügyészség a biztosító tájékoztatási kötelezettségét elismerő fogyasztói nyilatkozatok érvénytelenségének megállapítása iránt. A jogerős bírósági döntés értelmében, mivel nem állapítható meg egyértelműen, hogy a fogyasztói nyilatkozat mely szerződési feltétel megismerésére és tudomásulvételére vonatkozik, ezért az érvénytelen.
Az Európai Csalás Elleni Hivatal – vagyis az OLAF – vizsgálatai miatt gyakran válik belpolitikai polémiák szereplőjévé az Európai Unió tagállamaiban; de mit érdemes tudni a Hivatal szervezeti pozíciójáról, felépítéséről, működéséről, feladat- és hatásköreiről?
Több bejelentés érkezett az Országos Bírósági Hivatalba (OBH), miszerint civil szervezetek megtévesztő megkereséseket kaptak különböző gazdasági társaságoktól. E társaságok azt ajánlották, hogy ellenszolgáltatás fejében törvényességi és gazdasági szempontból átvizsgálják, javítják a civil szervezetek beszámolóit, segítve megelőzni az esetleges retorziókat. Az OBH hangsúlyozza: a hivatal tartalmában, érdemében nem vizsgálja a beszámolókat!
Az Érdi Járásbíróság 2019. január 1. napjával történő létrehozása következtében valamennyi, a járásbíróságokra benyújtható polgári peres, polgári nemperes, végrehajtási nemperes, büntető peres, szabálysértési és elnöki igazgatási ÁNYK űrlap módosításra kerül.

References: Bíróság 
 bíróság 
 bíróság 
 bíróság 
 bíróság 
 bíróság 
 Kúria